als_Latn dik_Latn sag_Latn
Di Maria kërkon mrekullinë
Argjentinasi është duke bërë të pamundurën për të qenë gati. “Është e vështirë, por do të bëj maksimumin që të jem në ‘Marakana’”
Politiko
E Shtunë, 12 Korrik 2014 | 10:16
0 Komente.
Mesfushori i Argjentinës Angel di Maria është duke bërë maksimumin e tij për të qenë i gatshëm për ndeshjen finale ndaj Gjermanisë. Pas dëmtimit muskulor në ndeshjen me Belgjikë, mesfushori i Realit ka filluar një trajtim special që të mund të rikuperohet për ndeshjen finale. Në seancën stërvitore të ditës së djeshme, Di Maria është parë që të jetë në fushë duke u përgatitur, edhe pse jo me të gjithë grupin e lojtarëve. Mesfushori është duke provuar që të bëjë mrekullinë, për t’u rikuperuar në kohë për skuadrën “Çeleste” për takimin final ndaj Gjermanisë.
Edhe vetë futbollisti ka deklaruar se e ka lënë pas dëshpërimin e tij në lidhje me dëmtimin dhe është duke punuar për të qenë në fushë për finalen, ndeshja e karrierës për çdo futbollist. “Dëmtimi është një çështje e kaluar dhe po bëj maksimumin që të zbres në fushë. Është shumë e vështirë që të mund të rikuperohem në kohë, por unë po bëj pjesën time për të parë nëse mund të arrij diçka”, ka deklaruar Di Maria. Mesfushori i Realit është një lojtar shumë i rëndësishëm për skuadrën “Çeleste” dhe i gjithë stafi i skuadrës është në gatishmëri për të ndihmuar lojtarin që të rikuperohet.
Gjatë 15 minutave të para të stërvitjes që kanë qenë të lira për mediat, Di Maria është parë në fushë që të stërvitet i diferencuar nga skuadra e tij, por nuk duket e pamundur që ai të mund të jetë gati për trajnerin Sabeja në ndeshjen finale. Angel di Maria shënoi golin e fitores në ndeshjen ndaj Zvicrës, gol që i dha mundësinë skuadrës “Çeleste” për të kaluar në turin tjetër. Argjentina do të përballet me Gjermaninë në “Marakana” ditën e nesërme dhe nëse Di Maria do të ishte i gatshëm për trajnerin e Argjentinës, mund të jetë një armë e shtuar për të përballur skuadrën gjermane të Joakim Lëv.
als_Latn als_Latn slv_Latn als_Latn als_Latn als_Latn als_Latn als_Latn